"चम्पारण टॉकीज" बनाउत मैथिली फिल्म - Esamaad\n"चम्पारण टॉकीज" बनाउत मैथिली फिल्म\nमुंबई/पटना । "चम्पारण टॉकीज" मैथिली फिल्म बनाउत। एहि बातक घोषणा "चम्पारण टॉकीज" क मुखिया आ फिल्म निर्देशक नीतिन चंद्र केलथि अछि। "चम्पारण टॉकीज" क छह साल पूरा भेला पर जारी अपन बयान में श्री चंद्र कहला अछि जे 2008 में स्थापित फिल्म निमार्ण कंपनी "चम्पारण टॉकीज" आइ छह साल पूरा क लेलक। एहि कंपनीक शुरुवात "ब्रिंग बैक बिहार" नाम क एकटा डॉक्यूमेंट्री स भेल छल। पिछला छह साल मे चम्पारण टॉकीज मे दू टा डॉक्यूमेंट्री, जेकरा मे एकटा फीचर लेंथ माने 72 मिनट स ऊपर क फ़िल्म अछि, चारिटा छोट फ़िल्म आ एकटा भोजपुरी फीचर फ़िल्म "देसवा" बनल अछि। "चम्पारण टॉकीज" हिंदी फ़िल्म "वंस अपॉन अ टाईम इन बिहार" ल कए जल्द सिनेमा घर मे पहुंच रहल अछि। श्री चंद्र कहला जे चम्पारण टॉकीज बिहार मे सिनेमा आ बिहार क सिनेमा कए आगू बढ़ाबा खातिर प्रयासरत अछि । "देसवा" भोजपुरी क पहिल अंतरराष्ट्रीय फ़िल्म अछि जे "चम्पारण टॉकीज" क पहिल निर्माण छी। देसबा भारतीय फ़िल्म समारोह क भारतीय परिदृश्य सिनेमा मे शामिल भ भोजपरी फ़िल्म इंडस्ट्री क पचास साल क इतिहास कए गौरवांन्वित केलक अछि। देसबा भोजपुरी क पहिल फ़िल्म अछि जे एहि कैटोगोरी में देखाउल गेल । श्री चंद्र कहला जे "चम्पारण टॉकीज" क्षेत्रीय सिनेमा कए अंतरराष्ट्रीय मंच पर पहुंचेबा लेल बचनबद्ध अछि। ओ कहला जे हुनकर कंपनी जे मैथिली फिल्म पर काज क रहल अछि ओ सेहो अंतरराष्ट्रीय मंच पर जेबा योग्य होएत।\nBahut sukhad samad. Shubhkamna rahat je "Champaran Takij" jaldiye stariy Maithili filmak nirman karay......!!!!
